甫世譽「詩聖」，與李白並稱「李杜」。傳《杜工部集》。元稹之言曰：「李白壯浪縱咨，擺去拘束，誠亦差肩子美矣。至若鋪陳終始，排比聲韻，大或千言，次猶數百，詞氣豪邁，而風調清深，屬對律切，而脫棄凡近，則李尚不能曆其藩翰，況堂奧乎。」白居易亦云：「杜詩貫穿古今，盡工盡善，殆過于李。」元、白之論如此。蓋其出處勞佚，喜樂悲憤，好賢惡惡，一見之于詩。而又以忠君憂國、傷時念亂爲本旨。讀其詩可以知其世，故當時謂之「詩史」。